13 beseer in PTA-ongelukAltesaam 13 mense is beseer nadat ŉ ongeluk Dinsdagoggend op die R21-snelweg naby die N1-wisselaar in Pretoria plaasgevind het. Volgens Santi Steinmann, ŉ woordvoerder van Netcare 911, het die bestuurder van ŉ minibustaxi beheer oor die voertuig verloor, waarna dit omgeslaan het. “Die 13 mense het geringe en matige beserings opgedoen,” het Steinmann gesê. Die beseerdes is met ambulanse na verskeie hospitale in die omgewing geneem vir behandeling en waarneming.